b'\n_START_ARTICLE_\nOblivion (pasaulis)\n_START_PARAGRAPH_\nOblivion\xc2\xa0\xe2\x80\x93 i\xc5\xa1galvotas pasaulis\xc2\xa0\xe2\x80\x93 erdv\xc4\x97, kurio teritorijoje vyksta The Elder Scrolls IV: Oblivion \xc5\xbeaidimo veiksmas. Oblivion yra aplink Nirn planet\xc4\x85 ir prie Mundus pasaulio. Nirn planetai Oblivion yra kaip dangus, kuriame matomi visi kosminiai k\xc5\xabnai. Oblivion pasaulis yra daedra b\xc5\xabtybi\xc5\xb3 ir daedra princ\xc5\xb3 t\xc4\x97vyn\xc4\x97.\n_START_SECTION_\nRy\xc5\xa1ys su Nirn\n_START_PARAGRAPH_\nOblivion pasaul\xc4\xaf su Nirn planeta jungia stebuklingi vartai, kuriuos gali atverti tik daedra princai ir labai galingi mirtingieji. Vienas i\xc5\xa1 galing\xc5\xb3j\xc5\xb3 yra burtininkas Divayth Fyr. Iki 433\xc2\xa0m. 3 eros, vartus nuo atsidarymo saugojo Uriel Septim \xc5\xa1eimos \xe2\x80\x9eKarali\xc5\xb3\xe2\x80\x9c amuletas, ta\xc4\x8diau po Urielio Septimo VII mirties amuleto j\xc4\x97ga u\xc5\xbegeso ir vartai atsiv\xc4\x97r\xc4\x97._NEWLINE_Daedra b\xc5\xabtyb\xc4\x97s, esan\xc4\x8dios Nirn planetoje, po savo mirties visada patenka \xc4\xaf Oblivion, nes tik daedra moka stebuklingus burtus, kurie perkelia dvasi\xc4\x85 \xc4\xaf savo t\xc4\x97vyn\xc4\x99. Savo t\xc4\x97vyn\xc4\x97je visos dvasios v\xc4\x97l tampa daedra ir v\xc4\x97l gr\xc4\xaf\xc5\xbeta \xc4\xaf Nirn.'